Rig jou gal teen jou spelers, Wakefield | Maroela Media
Thelo Wakefield (Foto: youtube.com)
In vroeër jare het 'n mens net hier en daar op provinsiale vlak 'n gebrom van die kaptein voor die tyd van afrigters, en later ook van afrigters self, gehoor. Maar dit was altyd "van die rekord af" dat teenoor persmanne gekla is.
En behoede jou as jy dit sou gaan staan en publiseer. Daarná sou 'n joernalis nie weer 'n piep uit kapteins en afrigters, ook van ander spanne, gekry het nie.
Nou, in die beroepsera, het dinge verander en word jy beboet as jy amptelik teen die skeidsregters te kere gaan. En toe gaan maak die Stormers se grootbaas so (en kom boonop skotvry daarvan af. ).
Thelo Wakefield, die president van die Westelike Provinsie Rugbyunie (WPRU), het hom volgens sy Facebook-bladsy gevoeg by die toenemende neiging om kritiek teen die skeidsregters uit te spreek.
Dit is ongehoord van 'n bond/franchise se baas. Dit is ook seker Wakefield se reg. Maar dis teen die reël en nugter weet hoekom hy bloot vermaan is oor sy optrede en nie beboet nie. Is daar twee stelle reëls vir die grootbasse en die res?
Wakefield het wel minstens nie soos die Sharks se afrigter, Gary Gold, in die TV-skeidsregter se hokkie ingestorm en hom tydens die wedstryd gekonfronteer nie, of soos die Wallaby-afrigter Michael Cheika toe hy nog die Waratahs afgerig en die skeidsregter na die wedstryd gekonfronteer het nie.
Dit laat 'n wrang smaak. 'n Gesiene persoonlikheid, 'n leier in ons rugby en trouens ons voorste franchise, wat die vinger wys ná sy span verloor het.
Het Wakefield en Gold gekla toe hul spanne gewen het, of het hulle toe maar soos die gebruik en vereiste is bloot hulle verslae oor die skeidsregters ingestuur?
Daar is ook waarskynlik 'n klompie mense wat sy slotsopmerking beskou as so 'n skuins skimp dat Stuart Berry nie heeltemal neutraal geblaas het nie: "Have good night's rest 'Man in the middle'."
Die implikasie is duidelik: Berry het die Stormers die wedstryd gekos, ondanks die feit dat hulle die meeste duikslae verbrou het, die minste teenstanders geklop het, tweede in die skrums gekom het en tien skoon breekslae deur die Lions toegelaat het en self net drie keer suksesvol was.
Die vraag is: as dieselfde beslissings die Sharks benadeel het, maar hulle het desondanks gewen, sou Gold (en sy kaptein Beast Mtawarira op die veld) steeds so tekere gegaan het? En Wakefield?
Wie het die duikslag verbrou toe die kleine Faf de Klerk van 'n tikskoppie af tussen twee Stormers deur gaan druk het? Stuart Berry? En die ander 24 onsuksesvolle gevalle van keerwerk in hierdie wedstryd?
Miskien moet Wakefield en ander wat kerm as hul spanne verloor, eerder na neigings gaan kyk en swakpunte identifiseer en uitskakel, soos Fleck sê die Stormers ná die neerlaag gedoen het.
Die syfers hieronder is 'n verhaal van konsekwentheid van die drie skeidsregters in die wedstryde van die Stormers teen die Jaguares, Sunwolves en die Lions. Die strafverhouding was in al drie wedstryde – beheer deur onderskeidelik Chris Pollock, Nic Berry en Stuart Berry – baie dieselfde.
Só ook dinge soos die skrums, afbreek- en omkeerbesit, lynstane en gebied- en besitvoordeel.
Stormers 12 Jaguares 13
Stormers 10 Sun Wolves 10
Stormers 11 Lions 10
Stormers 45 Jaguares 109
Stormers 53 Sunwolves 96
Stormers 56 Lions 87
Stormers 3 Jaguares 2
Stormers 5 Sunwolves 5
Stormers 4 Lions 2
Stormers 9 Jaguares 23
Stormers 8 Sunwolves 9
Stormers 16 Lions 16
Stormers 38% Jaguares 62%
Stormers 40% Sunwolves 60%
Stormers 42% Lions 58%
Gebiedsvoordeel (% in teenstander se helfte):
Stormers 37% Jaguares 63%
Stormers 44% Sunwolves 56%
Stormers 40% Lions 60%
Stormers 181 Jaguares 72
Stormers 141 Sunwolves 83
Stormers 125 Lions 76
Stormers 22 (10,9%) Jaguares 32 (30,8%)
Stormers 30 (17,5%) Sunwolves 31 (27,2%)
Stormers 25 (16,7%) Lions 16 (17,3%)
Stormers 7 Jaguares 10
Stormers 25 Sunwolves 19
Stormers 3 Lions 10
Stormers 2 Jaguares 4
Stormers 2 Sunwolves 2
Skrums verloor (insluitende strafskoppe):
Stormers 0 Sunwolves 0
Stormers 2 Lions 3
Duidelik n skrywer uit die noorde. Maar dit daar gelaat. Wat word van skeidsrefters wat verbrou? Dit is die frustrasie maak hulle straf/ regstellings in die media bekend en hulle sal minder kommentaar en kritiek kry. Op die stadium weet niemand of daar iets en wat aan hulle gedoen word nie.
Mooi so, dit is hoog tyd dat die refs kort gevat word, hulle is niks spesiaal nie, selfde as n speedcop hulle beheer die verkeer op die veld en hulle loop nie op water nie, se dit soos dit is.
Ook baie duidelik dat hierdie 2 menere die Suidelike onderbroek aan het. Meer statistieke dui ook aan in hoe 'n mate die Leeus die beter span was. Gaan kyk ook sommer die wedstryd weer. Wanneer die Stormers wen is hulle die beste! Wanneer hulle verloor is dit die skeidsregter. Die Leeus moes verder gewen het.